kardosdrur/scandi-wiki huggingface dataset:
Holger Munk

Holger Aage Johannes Munk f. Pedersen (17. juli 1892 på Munksgaard, Vintersbølle ved Vordingborg – 3. september 1974 i Frederikssund) var en dansk historiker og faglitterær forfatter, dr. phil. 1955 fra Københavns Universitet og derefter mangeårig forstander for Frederikssund Handelsskole. Han voksede op på gården Munksgård øst for Nyråd og hans rødder i den sydsjællandske egn prægede ham livet igennem, også i hans videnskabelig arbejder, der næste alle har udgangspunkt i bøndernes liv på det Vordingsborgske krongods og under de godser som det blev udstykket i ved salget i 1774. Hans doktordisputats var "Rytterbonden - en landbrugs- og kulturhistorisk studie fra Vordingborg Rytterdistrikt 1718-1768". I Munk's ”Hasselskoven” beskriver han den specielle og egnstypiske udnyttelse af produkter fra underskoven, nemlig hasselkæppe til tøndebånd og frugtdyrkning.
Han var far til ambassadør Troels Munk (1919-2005).
Holger Munk og hans hustru Esther f. Schmidt (1893-1986) ligger begravet i en lille lund på Munks Banke nær hans fødegård.

Bøger af Holger Munk 

 Holger Munk (1951) Hesten i Sydsjælland gennem 200 Aar, 1700-1900: En Undersøgelse af Hestens Udvikling gennem de to hundrede Aar fra Landrace til Frederiksborgrace og en Belysning af Sammenspillet: Bonden og hans Heste. København: Det kongelige danske Landhusholdningsselskab. 171 s.
 Holger Munk (1955) Rytterbonden: En landbrugs- og kulturhistorisk Studie fra Vordingborg Rytterdistrikt 1718-1768. 1. Gaard, Jord og Besætning. København: Det Danske Forlag. 379 p.
 Holger Munk (1969) Hasselskoven, en skov- og landbrugskulturhistorisk studie fra Sydsjælland i 1600-1700. Forlaget Færgegården, Frederikssund. 249 p.
 Holger Munk (1962) Jægerspris Færgegaard gennem fire hundrede aar. G.E.C. Gads forlag. 425 s.
 Holger Munk (1966) Mindets lyse spil. Barndomsminder fra en gård i Sydsjælland omkring århundredskiftet. Næstved Tidende og Forlaget Færgegården, Frederikssund. 174 s.

Referencer 

Faglitterære forfattere fra Danmark
Historikere fra Danmark
Riddere af Dannebrog
Gothic Lolita Propaganda

{{Infoboks album
  |Titel        = Gothic Lolita Propaganda
  |Cover        =
  |Coverstørrelse =
  |Kunstner     = Yōsei Teikoku
  |Type         = 
  |Udgivet      = 25. april 2007
  |Spor         = 13
  |Genre        = Gothic rock
  |Længde       = 69:26
  |Sprog        = 
  |Indspillet   = 
  |Producer     = Team Fairithm
  |Lydtekniker  =
  |Udgiver      = Lantis
  |Musikere     = 
  |Anmeldelser  = 
  |Hitlister    =
  |Priser       =
  |Før          = Stigma(2005) |
  |Nu           = Gothic Lolita Propaganda(2007) |
  |Efter        = metanoia(2007)
}}
Gothic Lolita Propaganda er Yōsei Teikokus første større album. Det blev udgivet d. 25. april 2007. Albummet indeholder singlerne Ashita wo Yurushite, Valkyrja, Noble Roar og Senketsu no Chikai''.

Trackliste

Personale 
  (vokalist)
  (guitar, keyboard)

Eksterne henvisninger 
 

Album fra 2007
Yōsei Teikoku-album
Musik fra Japan
Søren Jenstrup

Søren Jenstrup (født 9. juni 1952) er en dansk advokat og tidligere formand for Advokatrådet.

Jenstrup blev uddannet i jura på Københavns Universitet i 1976 og blev advokat i 1979. I 1983 blev han partner i advokatfirmaet LETT. Han var medlem af Advokatrådet første gang fra 2001 til 2007, og blev i 2009 udnævnt til formand for samme.

Internationalt er han engageret i den europæiske sammenslutning af advokatsammenslutninger, CCBE, og i IBA, International Bar Association.

Jenstrup sidder i bestyrelsen for Bikubenfonden, Ejendommen Østre Gasværk, og en række mindre fonde, der støtter kunstnere og håndværkere samt generelle almennyttige formål. Derudover er han formand for investeringsforeningen Alm. Brand Invest og bestyrelser i en række mindre typisk ejerledede erhvervsvirksomheder.

I februar 2010 blev han idømt en bøde på 10.000 kr for at overtræde god advokatskik i en klagesag.

Privat er han gift og har to adopterede børn fra Vietnam samt to børn fra et tidligere ægteskab.

Referencer 

Advokater fra Danmark
Personer i Kraks Blå Bog
Wörlitz park

Wörlitz park i Wörlitz i den tyske delstat Sachsen-Anhalt er en del af Dessau-Wörlitzer Gartenreich. Den blev anlagt i anden halvdel af 1700-tallet under fyrst Leopold 3. af Anhalt-Dessau (1740-1817). Parken er en del af netværket Gartenträume Sachsen-Anhalt.

Historie 
Parken blev anlagt i oplysningstiden mellem 1769 og 1773 og udvidet frem til 1813. Den regnes som en af de første og er blandt de største tyske landskabsparker efter engelsk forbillede. Fyrstens mål med parkanlæggene var at vise, at herskeren har en dannelses- eller opdragelsesopgave over for sine undersåtter, at mennesket er tilværelsens midtpunkt, og at skønhed bør have en praktisk nytteværdi. Dannelsesopgaven omfattede blandt andet arkitektur, landskabsarkitektur og landbrug.

Parken var med alle bygninger og slottet offentlig tilgængelig allerede ved etableringen. To undtagelser var Graue Haus (det grå hus) og Roseninsel (Rosenøen), som skulle være steder hvor hans kone, fyrstinde og senere hertuginde Luise af Brandenburg-Schwedt kunne trække sig tilbage.

Parken er anlagt ved en sidegren til Elben. Den omfatter 1125 dekar og grænser op til byen Wörlitz.

Bygningerne i parken er hovedsagelig opført af arkitekt Friedrich Wilhelm von Erdmannsdorff (1736–1800). Slottet er det første i klassicistisk stil i Tyskland. Parken er tegnet af hofgartner Johann Friedrich Eyserbeck.

Anlægget er godt vedligeholdt og blev i 2000 som en del af Dessau-Wörlitzer Gartenreich opført på UNESCOs liste over verdens kulturarv.

Eksterne henvisninger 

 Wörlitzer Parks hjemmeside

Verdensarvsområder i Tyskland
Parker i Tyskland
Sachsen-Anhalts geografi
FK Haugesund

Fotballklubben Haugesund almindeligvis FK Haugesund eller FKH er en norsk fodboldklub fra Haugesund. Klubben spiller i  efter at være rykket op fra Adeccoligaen i sæsonen 2009. FK Haugesund har tidligere spillet i Tippeligaen i 1997, 1998 og 2000. FK Haugesund spiller sine hjemmekampe på Haugesund stadion. Nuværende cheftræner er Jostein Grindhaug.

Historie 
Klubben blev stiftet 28. oktober 1993 da klubberne Haugar og Djerv 1919 fusionerede sine elitehold. Holdene i de forskellige aldersklasser og kvindehold indgik ikke i fusionen. Fodboldklubben Vard Haugesund var også kandidat til fusionen, men generalforsamlingen valgte at klubben skulle stå udenfor. I efteråret 2005 blev sammenlægningsplanerne genoptaget og siden sæsonen 2007 har Vard været farmerlag for FK Haugesund.

Eksterne henvisninger 

 Officielle webside 
 Supporterklubben Maakeberget 

Haugesund
Fodboldklubber i Norge
Etableret i 1993
Sandnes Ulf

Sandnes Ulf er en norsk fodboldklub fra Sandnes i Rogaland. Klubben spillede i 2012 for første gang i Tippeligaen.  Historien går tilbage til 1. juni 1911, hvor klubben blev stiftet som «Sportsklubben Ulf». I 1987 ændre den navn til «Ulf-Sandnes». Før 2004-sæsonen fusionerede klubben med Sandnes FK og fik sit nuværende navn. Sandnes Ulf er den største fodboldklub i kommunen med omkring 1050 medlemmer fordelt på over 70 hold. Sandnes Ulf spiller sine hjemmekampe på Sandnes stadion i Sandnes idrettspark.

Historie
Fodbold "på skikkeligt" i Sandnes kom direkte fra sportens hjemland, England, da de to britiske brødre Arnold og Hubert Thomas flyttede til byen i 1907. Der gik ikke lang tid før de etablerede byens første fodboldklub, Sandnes Fodboldforening, men klubben forsvandt igen da de nogle år senere flyttede hjem til England igen. Interessen og lysten til at spille fodbold blandt byens ungdom var blevet vækket, men uden klub, bane og organisering blev det hele mere eller mindre tilfældigt. 3. maj 1911 tog ni unge mænd initiativ til et møde i Turnhallen, og dette møde blev starten på Sportsklubben Ulf.

På en ekstraordinær generalforsamling 27. juni samme år var der fremkommet tre navneforslag til den nye klubben. ”Smart” og ”Gann” blev droppet til fordel for ”Ulf”. Et dejligt navn, kort, ordenligt og vellydende står der i mødereferatet.

Eksterne henvisninger 
Sandnes Ulfs websted

Sandnes
Fodboldklubber i Norge
Etableret i 1911
Sarpsborg 08 FF

Sarpsborg 08 Fotballforening er en norsk fodboldklub fra Sarpsborg. Klubben spiller i  2013 efter at være rykket op fra Adeccoligaen i 2012. Klubbens supportklub hedder Fossefallet. Hjemmebanen er Sarpsborg stadion som i efteråret 2012 blev udbygget til en kapacitet på 5.500 tilskuere.

Historie 
Fodbolden i Sarpsborg-distriktet har historie helt tilbage til 1903, da Sarpsborg FK blev stiftet. Sarpsborg FK og Sparta har tilsammen vundet 7 norgesmesterskaber, men det sidste blev vundet så langt tilbage som 1952. 

I perioden 1974 og til 2010 havde Sarpsborg ikke noget hold i den øverste norske liga. I 1999 påbegyndte alle 16 fodboldklubber i Sarpsborg-distriktet et samarbejde med arbejdstitlen "Klubben 2000". Målet var at skaffe det bedst mulige fodboldhold i distriktet. Det varede dog helt til 2007/2008 før samarbejdsklubben fik sin nuværende form. Under følger en kronologisk oversikt over samarbeidsklubbens historie. En tilsvarende oversikt finnes også i Sarpsborg Arbeiderblad.

SAMS 
Fodboldsamarbejdet i Sarpsborg 08 sker gennem samarbejdet SAMS, som er et spillerudviklingsprojekt som omfatter 16 af klubberne i distriktet. Kun Greåker IF har valgt at stå udenfor samarbejdet. De 16 klubber som indgår i samarbejdet foruden Sarpsborg 08 er:
 Fotballklubben Sparta Sarpsborg
 Sarpsborg Fotballklubb
 Idrettslaget Borgar
 Borgen Idrettslag
 Varteig Idrettslag
 Navestad Idrettsforening
 Tune Idrettslag
 Hafslund Idrettsforening
 Ullerøy Idrettslag
 Tveter Idrettslag
 Ise Sportsklubb
 Yven Idrettsforening
 Borg Sportsklubb
 Skjeberg Sportsklubb
 Lande Idrettsforening
 Nygårdshaugen Idrettslag

Referencer

Eksterne henvisninger 
 Officielle websted
 Fossefallet supporterklubb
 Sarpsborg Arbeiderblads samleside om Sarpsborg 08
 SAMS 

Fodboldklubber i Norge
08 FF
Etableret i 2008
PEC Zwolle

PEC Zwolle er en hollandsk fodboldklub fra Zwolle i Overijssel. Klubben spiller i Æresdivisionen, som er den højest rangerede liga i Holland. I alt har klubben spillet i Æresdivisionen i 13 sæsoner og den bedste ligaplacering var en 8. plads i 1979. De nåede KNVB Cupfinalen i 1928 og 1977, men tabte begge kampe. 

Den nuværende klub er den anden udgave, eftersom den første gik konkurs i 1990. Den nuværende klub blev stiftet umiddelbart efter som FC Zwolle og navnet blev beholdt indtil den igen kom til at hedde PEC Zwolle fra sæsonen 2012-2013 og frem.

Klubbens hjemmebane er IJsseldelta Stadion som åbnede i 2009 og har en kapacitet på 12.500.

Historie 
PEC blev etableret 12. juni 1910, navnet er en sammentrækning af PH EDN Combinatie (PH EDN Combinatie). Klubben blev etableret ved en sammenlægning af klubberne Prins Hendrik (1. april 1906; Hendrik af Mecklenburg-Schwerin) og Ende Desespereert Nimmer (1904). PEC har været en professionel fodboldklub siden 23. februar 1955. I 1971 blev klubnavnet ændret til PEC Zwolle og til PEC Zwolle '82 i 1982. Umiddelbart efter konkursen i 1990 blev det nye navn FC Zwolle valgt.

Kilder

Eksterne henvisninger 

 Officielle websted
 Supporters Website
 FC Zwolle Business Club

Fodboldklubber i Nederlandene
Zwolle
Etableret i 1910
Etableret i 1990
VVV-Venlo

VVV-Venlo (VVV står for Venlose Voetbal Vereniging) er en hollandsk fodboldklub fra Venlo i Limburg. I 2013 spiller klubben i Æresdivisionen. 

VVV rykkede igen op i Æresdivisionen da de besejrede RKC Waalwijk i play-off i sæsonen 2006-2007. Efter en enkelt sæson i den bedste liga rykkede de ned i 1.division. Imidlertid vandt VVV-Venlo den efterfølgende sæson i 1.division og rykkede igen op i Æresdivisionen.

I sæsonen 2009-2010 nåede klubben sit bedste ligaresultat siden 1988, som nr. 12 i Æresdivisionen.

Stadion 
VVV Venlo har hjemmebane på De Koel i Venlo. Stadion har plads til 8.000 tilskuere og er opført i 1972. Det er navngivet efter sin hovedsponsor og hedder specifikt 'Seacon Stadion De Koel'.

Eksterne henvisninger 
Official website 
Fanclub – Fanclub D'n Twellefde Man 
Fanclub – GoodOld VVV 

Fodboldklubber i Nederlandene
Etableret i 1903
Biffen (Odder)

Biffen er en biograf i byen Odder Østjylland. I 1990 overtog en gruppe entusiastiske frivillige driften af biografen Fotorama, i dag bedre kendt under navnet Biffen. I 2003 blev biografsalen og caféen totalt renoveret. I 2006, som var Biffens 100 års jubilæum år, blev facaden renoveret. Biffen har 120 frivillige ansatte.

Biografen har én sal, hvor der er plads til 118 publikummer.

Kilder 

Odder
Biografer i Danmark
Sabine Spitz

Sabine Spitz (født 27. december 1971 i Herrischried/Bad Säckingen) er en tysk tidligere mountainbikerytter.

Karriere 
Sabine Spitz kørte sit første mountainbikeløb i 1994, og i 2001 vandt hun sit første tyske mesterskab. Samme år vandt hun sine første internationale medaljer, da det blev til EM-sølv og VM-bronze. 

I 2003 vandt hun VM-guld i cross-country, en bedrift hun gentog i 2009 i maraton-disciplinen. Hun har vundet fire EM-titler: 2007 og 2008 i cross-country og 2007 og 2015 i maraton. Hun har vundet i alt nitten tyske mesterskaber i cross-country og maraton, og dertil kommer tre olympiske medaljer.

Hun indstillede først karrieren som 47-årig i 2019.

OL 
Spitz deltog i alt fem gange i de olympiske lege. Første gang var i 2000 i Sydney, hvor hun opnåede en niendeplads i cross-country. Ved legene fire år senere i Athen vandt hun bronze, hvor hun var to et halvt minut efter vinderen, Gunn Rita Dahle fra Norge, og cirka halvandet minut efter sølvvinderen, Marie-Hélène Prémont fra Canada. Ved OL 2008 i Beijing måtte Dahle udgå af løbet, og så vandt Spitz guldet med 41 sekunder ned til polakken Maja Włoszczowska på andenpladsen og over et minut til Irina Kalenteva fra Rusland på tredjepladsen. Ved OL 2012 i London kom hun med i en udbrydergruppe sammen med franske Julie Bresset og amerikansk Georgia Gould. Imidlertid styrtede Spitz på en teknisk svær del, hvilket også sinkede Gould, så Bresset fortsatte alene og vandt guldet med over et minuts forspring. Spitz og Gould fortsatte dog sammen, og på sidste runde udnyttede hun sin enorme rutine og sikrede sig sølvet seks sekunder foran Gould, der fik bronze. Som 44-årig deltog Spitz i sit sidste OL i 2016 i Rio de Janeiro, hvor hun blev nummer nitten.

Referencer

Eksterne henvisninger 

 Sabine Spitz' hjemmeside 

Kvindelige cykelryttere fra Tyskland
Cykelryttere ved sommer-OL 2000
Cykelryttere ved sommer-OL 2004
Cykelryttere ved sommer-OL 2008
Cykelryttere ved sommer-OL 2016
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Deltagere for Tyskland ved sommer-OL 2016
Medaljevindere ved sommer-OL 2004
Medaljevindere ved sommer-OL 2008
Medaljevindere fra Tyskland ved sommer-OL 2012
Olympiske mestre fra Tyskland
Olympiske sølvmedaljevindere fra Tyskland
Olympiske bronzemedaljevindere fra Tyskland
Metylamin

Metylamin er en kemisk forbindelse af kul, hydrogen og nitrogen. Det er den mest simple primære amin.

Fremstilling
Metylamin fremstilles gennem en reaktion mellem ammoniak (NH3) og metanol (CH3OH).

Anvendelse 
Metylamin anvendes både som opløsningsmiddel og til at binde andre organisk forbindelser; den er særlig brugbar ved elektrofil substitution.

Metylamin sælges kommercielt som et hydrokloridsalt (pulver), i alkoholopløsninger eller som et rent kemikalium i trykbeholdere af metal. I sin basiske form har Metylamin en stærk lugt af rådden fisk.

Produktion og salg af metylamin er reguleret i mange lande, da stoffet kan anvendes til at fremstille metamfetamin.

Aminer
Jens Tillufsen Bielke

Jens Tillufsen Bielke ( –1559) var en dansk adelsmand.

Liv og virke 

Slægten Bielke synes nærmest at høre hjemme i Skåne. Af denne slægt skrives Thilluf Josephsen 1492-1504 til Gyllarp og Hammerstad og havde med sin hustru, Gunhild Ovesdatter Bing, sønnen Jens, der formentlig blev født kort efter det 16. århundredes begyndelse. Han nævnes første gang i året 1534, da han var i den udvalgte ærkebiskop af Lund Torbern Billes tjeneste. I 1536 underskrev han kong Christian 3.s reces.

I 1537 kom han til Norge med hr. Trud Ulfstand og Christopher Huitfeldt, af hvilke han for sin udviste tjenestes skyld forlenedes med Holms Kloster, der dog snart blev ombyttet med Tuterøens Kloster, som han beholdt til 1556. 1542 blev han også forlenet med Jemtland, som han havde til sin død.

Ikke ret længe efter sin ankomst til Norge blev han gift med en datter af den bekendte fru Ingerd Ottesdatter (Rømer) til Østraat, der da levede som enke efter rigshofmesteren hr. Niels Henriksen (Gyldenløve). Hans hustru hed Lucie Nielsdatter og skulle nogle år tidligere have ægtet sin svoger Niels Lykke, med hvem hun fik en søn. Ægteskabet hindredes imidlertid af hendes familie som stridende mod den katolske kirkes bestemmelser, der betragtede forholdet som "kætteri" (blodskam), en anskuelse, der vel ændredes noget ved reformationen uden dog ganske at tilintetgøres, thi det er formentlig endnu i denne anledning, at ægtefællerne i 1545 erholdt kongeligt beskærmelsesbrev for sig og sine børn samt tilgivelse for al tiltale, som kongen kunne have til dem, lige som de i 1552 fik kongelig stadfæstelse på fru Ingerds breve angående tiende- og fjerdingsgaver til dem efter Norges Lov af gods og penge efter fader og moder samt angående Østraats gård og gods i Ørjens Præstegæld, som hun vist nok allerede flere år forud havde skænket dem, og hvortil Jens Tillufsen i alle fald skrives i året 1540. Dette gods forblev i familien så længe, den opholdt sig i Norge, hvor den i det 17. århundrede var landets anseligste slægt. I 1550 skænkede Jens Tillufsen og hans hustru et spands leje i gården Hellem i Størdalen til underholdning for de fattige i Throndhjems hospital.

Fru Lucie afgik ved døden tillige med sin moder og sin datter ved et forlis på Søvdefjorden på Søndmøre i året 1555, og Jens Tillufsen døde under et ophold i København den 14. oktober 1559 efter, at han nogle dage forud havde erhvervet flere kongelige begunstigelser. Han blev begravet i Nicolai Kirke sammesteds. Når det hedder, at han i året 1540 dræbte kanniken i Throndhjem Jens Olufsen (Bratt), da er dette usikkert: denne døde først 1548, så begivenheden i hvert fald må være forefaldet senere.

Kilder 

 

Godsejere fra Norge
Danskere i 1500-tallet
Jens Tillufsen
Lensmænd fra Norge
Jørgen Bielke

Jørgen Bielke (født 2. juni 1621 på Ellingaard, død 17. februar 1696) til Hovinsholm og Trudsholm var en dansk officer.

Jørgen Bielke var søn af Jens Aagesen Bielke. Han var i sin ungdom i fransk krigstjeneste, men vendte 1644 tilbage til fædrelandet og deltog som kaptajn i Hannibalsfejden. Senere var han i kejserlig tjeneste, kom hjem i Christian 4.s sidste levedage og blev efter at være benyttet i forskellige diplomatiske Hverv lensherre i Norge. Idde og Markers Len, som han 1648 fik, ombyttede han 1654 med Agdesiden og dette igen 1657 med Bratsberg. Dog synes han i den første del af denne tid for det meste at have opholdt sig i København.

Deltagelse i Karl Gustav-krigene 

Da krigen med Sverige udbrød 1657, overtog han som generalkrigskommissarius befaling over de nordenfjeldske tropper og erobrede Jemtland og Herjedalen. Da en svensk hær brød ind i Bohuslen, ilede han det søndenfjeldske til undsætning med 2.000 mand og ville herved have nødt den svenske hær til tilbagetog. Efter Roskildefreden begav han sig til Danmark, hvor han forestillede Frederik 3. den fare, hvori Norge befandt sig. Da det ikke lykkedes ham at gøre dette indlysende for kongen, vendte han tilbage til Norge, hvor han på egen hånd sammen med statholder Niels Trolle traf de foranstaltninger, han anså nødvendige i anledning af det forventede fredsbrud.

Da krigen i august 1658 udbrød på ny, havde han straks sin operationsplan færdig, der gik ud på tilbageerobringen af Trondhjems Len. Selv førte han overbefalingen i Kampen om Halden, hvor Harald Stake nødtes til tilbagetog, og ved det indfald, som i oktober 1659 foretoges ind i Bohuslen. I det hele tilskrev Bielke sig selv æren for, at han ved de af ham trufne forsvarsforanstaltninger havde reddet Norge for kongehuset.

Efter Karl Gustav-krigene 

Efter krigen og statsforandringen 1660 fik Bielke flere af rigets højeste værdigheder, men som en af kronens store kreditorer var han ikke altid velset af kongehuset, lige som han mistænktes for at være Corfitz Ulfeld’s medvider. Dette hindrede dog ikke, at han blev benyttet i forskellige reformkommissioner. Sin højeste indflydelse nåede han under Griffenfelds styrelse, ved dennes fald ramtes han af kongens unåde. Denne var dog for hans eget vedkommende forbigående, hvor imod hans hustru, Magdalena Sybilla Gersdorff, der havde været Griffenfeld’s fortrolige veninde, forvistes fra København. Efterhånden mistede han sine forskellige høje stillinger som statholder på Sjælland og overkommandant i København og havde til sidst alene amtmandskabet over Kalundborg tilbage.

Bielke, der engang havde været en meget rig mand, forarmedes ved sine lån til kronen og døde i nærmest trængende kår.

Kilder 
 
 
 "Jens Bielkes Selvbiografi", udgivet af J.A. Fridericia [København 1890]).

Danskere i 1600-tallet
Jørgen
Personer i Karl Gustav-krigene fra Danmark-Norge
Godsejere fra Norge
Godsejere fra Danmark
Nordmænd i 1600-tallet
Lensmænd fra Norge
Krigskommissærer fra Danmark
Generalløjtnanter fra Danmark
Højesteretsdommere fra Danmark
Rigsråder fra Danmark
Amtmænd fra Danmark
Torben Jensen

Torben Jensen er navnet på flere personer:
 Torben Jensen (politiker) – byrådsmedlem, tidligere borgmester og viceborgmester i Norddjurs Kommune.
 Torben Jensen (skuespiller) – dansk skuespiller.
 Torben Jensen (advokat) – dansk advokat, generalsekretær for Advokatsamfundet.
 Torben Jensen (fotograf) - dansk filmfotograf.
 Torben Jensen (forretningsmand) - dansk forretningsmand.
Michael Schulte

Michael Schulte (født 30. april 1990 i Egernførde) er en tysk sanger og sangskriver. 

Schulte blev født i Egernførde og voksede op i Borne-Lindå og Dollerup, en landsby beliggende få kilometer øst for Flensborg i Angel/Sydslesvig. Senere gik han på Duborgskolen i Flensborg, hvor han tog studentereksamen i 2009. Derefter aftjente han sin værnepligt som civil værnepligtig på Holländerhof (Hollændergård), et beskyttet værksted for handicappede i Flensborg. Han blev kendt, da han 2011/12 deltog i det tyske tv-castingshow The Voice of Germany, hvor han fik en tredjeplads og vandt stor popularitet. Allerede i 2008 begyndte han at lægge videoer med sine sange ud på YouTube. I dag er videoerne på YouTube set af mere end 39 mio. mennesker. I 2012 udgav han sit album Wide Awake. 

I februar 2018 vandt han det tyske Melodi Grand Prix. Hans sang »You Let Me Walk Alone« er således det tyske bidrag til Eurovision Song Contest i Lissabon i maj.

Eksterne henvisninger 
 Michael Schultes YouTube-kanal

Sangere fra Tyskland
Deltagere ved Eurovision Song Contest 2018
Danske sydslesvigere
Tysklands Eurovision Song Contest-deltagere
Cathrine Raben Davidsen

Cathrine Thereze Raben Davidsen er en dansk kunstner, som lever og bor i København. Cathrine Raben Davidsen er født i København, Danmark. Hendes arbejde er repræsenteret i adskillige fremtrædende museumssamlinger og institutioner, herunder Statens Museum for Kunst, Horsens Kunstmuseum, Ny Carlsbergfondet, KUNSTEN Museum of Modern Art, Trapholt  Museum for Moderne Kunst og Design. Hun har lavet kostumer og scenografi for Den Kongelige Danske Ballet og er blevet tildelt mange prestigefyldte præmieringer og legater såsom Anne Marie Telmányi født Carl-Nielsens Fond, H.H. Bruuns hæderslegat, Niels Wessel Bagges Kunstfond og Statens Kunstfond. I 2015 blev hun udnævnt til Ridder af Dannebrog af Dronning Margrethe 2.

Uddannelse 
Cathrine Raben Davidsen gik på Det Kongelige Danske Kunstakademi, København, Danmark fra 1996-2003, Den Haag, Holland fra 1995-1996, Københavns Universitet, fra 1994-1995 og Instituto d´Arte, Lorenzo de Medici, Firenze, Italien fra 1991-1992.

Eksterne links 
 Websted

Referencer 

Kunstnere fra Danmark
Personer i Kraks Blå Bog
Alumni fra Københavns Universitet
Riddere af Dannebrog